cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy it cy cy cy cy cy cy cy cy cy cy en cy cy en su de cy cy af cy cy en cy en es
Meinir Lloyd yn ennill Medal Goffa Syr TH Parry-Williams | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Meinir Lloyd yn ennill Medal Goffa Syr TH Parry-Williams
Meinir Lloyd o Gaerfyrddin yw enillydd Medal Goffa Syr TH Parry-Williams er clod eleni.
Cyflwynir y Fedal yn flynyddol i unigolyn sydd wedi gwneud cyfraniad gwirioneddol yn eu hardal leol, gyda phwyslais arbennig ar weithio gyda phobl ifanc.
Magwyd ar aelwyd gerddorol Maesaleg ym mhentref Cyffylliog ger Rhuthun, gan ddod o dan ddylanwad hyfforddwyr lleol - ac yn enwedig y Dr Aled Lloyd Davies - pan oedd hi’n ddisgybl yn Ysgol Brynhyfryd. Datblygodd fel telynores a chantores, gan ennill yn gyson yn ein gwyliau cenedlaethol. Ymddangosodd yn rheolaidd ar raglenni teledu, a chyhoeddi nifer fawr o recordiau: yn wir, daeth un o’i chaneuon, ‘Watshia Di Dy Hun’ yn boblogaidd iawn unwaith eto yn ddiweddar!
Ers ymgartrefu yng Nghaerfyrddin yn 1972, mae hi wedi hyfforddi cannoedd o blant a phobl ifanc yr ardal. Mae nifer fawr ohonynt yn enillwyr cyson mewn eisteddfodau ac yn yr Ŵyl Gerdd Dant, ac yn uchel eu parch fel perfformwyr mewn nosweithiau cerddorol a chyngherddau o bob math.
Am flynyddoedd, bu’n hyfforddi’n wirfoddol bartïon myfyrwyr Coleg y Drindod: yna sefydlodd barti bechgyn Bois y Dderwen, ac yn ddiweddarach gôr merched Telynau Tywi, côr y bu’n ei arwain am bymtheg mlynedd.
Bu’n organydd yng Nghapel y Priordy, Caerfyrddin, am dros 45 mlynedd, gan drefnu cyngherddau a chymanfaoedd canu lu ar hyd y blynyddoedd.  Hi hefyd yw Cadeirydd presennol Gŵyl Fawl Medi Capeli Myrddin, Llywydd Merched y Wawr Caerfyrddin ym mlwyddyn aur y gangen, a hi oedd Llywydd Cymdeithas Cerdd Dant Cymru y llynedd.
Yn ddi-os, mae’i brwdfrydedd a’i chyfraniad yn crisialu amcanion Cronfa Goffa Syr TH Parry-Williams, a thrwy hynny, mae’n llawn haeddu derbyn y Fedal er clod eleni.
Bu Syr TH Parry-Williams yn gefnogwr brwd o’r Eisteddfod Genedlaethol, ac yn Awst 1975, yn dilyn ei farwolaeth ychydig fisoedd ynghynt, sefydlwyd cronfa i goffáu’i gyfraniad gwerthfawr i weithgareddau’r Eisteddfod. Gweinyddir y gronfa gan Ymddiriedolaeth Syr Thomas Parry-Williams.
Bydd Meinir Lloyd yn derbyn y Fedal ar lwyfan y Pafiliwn yn ystod Eisteddfod Genedlaethol Caerdydd a gynhelir ym Mae Caerdydd o 3-11 Awst.
Am ragor o wybodaeth am yr Eisteddfod ac i brynu tocynnau, ewch i www.eisteddfod.cymru.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.